ai4bharat/Pralekha huggingface dataset:
హోం మంత్రిత్వ శాఖ
లాక్ డౌన్ తర్వాత ఉత్పాదక పరిశ్రమలు పునఃప్రారంభానికి మార్గదర్శకాలు జారీ చేసిన ఎన్డీఎంఏ
మార్గదర్శకాలు కఠినతరంగా అమలు చేసేలా క్షేత్ర స్థాయి విధులు నిర్వహించేవారు పర్యవేక్షణ
లాక్ డౌన్ వ్యవధి తరువాత ఉత్పాదక పరిశ్రమలను పునఃప్రారంభించడంపై విపత్తు నిర్వహణ చట్టం 2005 ప్రకారం కేంద్ర హోం వ్యవహారాల మంత్రిత్వ శాఖ  వివరణాత్మక మార్గదర్శకాలను జారీ చేసింది. కోవిడ్-19కు ఎదుర్కోడానికి ముందస్తు చర్యగా మార్చి 25 నుండి దేశవ్యాప్తంగా లాక్ డౌన్ ఆదేశాలు జారీ అయ్యాయి. కొన్ని జోన్లలో లాక్ డౌన్ నిబంధనలు క్రమంగా సడలిస్తుండడం వల్ల మే 1, 2020 నాటి ఎన్డిఎంఏ ఆదేశాలు: 1-29 / 2020-పిపి, ఎంహెచ్ఏ ఆర్డర్ నెం. 40- 3/2020-డిఎం-I  ప్రకారం కొన్ని ఆర్థిక కార్యకలాపాలకు అనుమతిస్తున్నారు.
అనేక వారాల పటు లాక్ డౌన్ కారణంగా పరిశ్రమలకు సంబంధించిన వివిధ యూనిట్లలో పనిని నిలుపుదల చేయడంలో కొన్ని విధానాలు పాటించకుండా ఉండే అవకాశం ఉంది. దీని వల్ల ఉత్పత్తి అయ్యే ప్రాంగణాలు, పైప్ లైన్లు, వాల్వులు మొదలైన వాటిలో కొన్ని రసాయనాల అవశేషాలు ఉండవచ్చు. ఇవి ప్రమాద హేతువులుగా మారే అవకాశం ఉంది. ఇప్పటికే పరిశ్రమల విషయంలో ఇటువంటి ప్రమాదాల నివారరణకు జాతీయ విపత్తు నిర్వహణ సంస్థ మార్గదర్శకాలు ఉన్నాయి.
లాకౌట్/టాగ్అవుట్ పరిస్థితుల్లో అనుసరించాల్సిన ప్రక్రియల విషయంలో నిర్లక్ష్యం వహిస్తే వాటిని ఆపరేట్ చేసే సూపర్వైజర్లకు ప్రమాదకరంగా మారుతాయి.
మండే ద్రవాలు, వాయు పదార్ధాలు, ఓపెన్ వైర్లు, కన్వేయర్ బెల్టులు, ఆటోమేటెడ్ వాహనాలు తయారీ కేంద్రాలు అధిక-ప్రమాదకర పరిస్థితులు తలెత్తవచ్చు. భద్రతా నియమావళి సక్రమంగా అమలు చేయకపోవడం, సరిగా లేబుల్ చేయని రసాయనాలు ఆరోగ్యానికి తీవ్రమైన హాని కలిగిస్తాయి.
అనూహ్య సంఘటన జరిగినప్పుడు, వేగవంతంగా స్పందించడం సవాలుగా మారుతుంది. ప్రమాదాన్ని తగ్గించడానికి, పారిశ్రామిక యూనిట్ల పునఃప్రారంభం ఫలవంతం అవ్వడానికి , మార్గదర్శకాలు జారీ అయ్యాయి. విపత్తు నిర్వహణ నియమాలు, విధులను తాజాగా విడుదల చేసే ఆదేశాలను గట్టిగ, సమర్థవంతంగా అమలు చేయాలి.
వివరణాత్మక మార్గదర్శకాలను చూడటానికి ఇక్కడ క్లిక్ చేయండి
ఆరోగ్య, కుటుంబ సంక్షేమ మంత్రిత్వ శాఖ
నేటితో ముగిసిన 75 రోజుల పాటు సాగిన ‘కోవిడ్ వ్యాక్సినేషన్ అమృత్ మహోత్సవ్’
18 సంవత్సరాల వయస్సు గల అర్హులైన జనాభాకు 15.92 కోట్లకు పైగా ప్రికాషన్ డోసుల అందజేత; 8% నుండి 27% వరకు పెరిగిన టీకాల కవరేజీ
75 రోజుల్లో 13.01 లక్షలకు పైగా ప్రత్యేక కోవిడ్ వ్యాక్సినేషన్ క్యాంపుల నిర్వహణ
75 రోజుల పాటు సాగిన ‘కోవిడ్ వ్యాక్సినేషన్ అమృత్ మహోత్సవ్’ నేటితో ముగిసింది. ఈ ప్రచారం 15 జూలై 2022న 'మిషన్ మోడ్'లో ప్రారంభించబడింది. దీనిలో అర్హత ఉన్న వయోజన జనాభాలో  కోవిడ్ టీకా ప్రికాషన్ డోసు కోసం అన్ని రాష్ట్రాలు మరియు కేంద్రపాలిత ప్రాంతాలు ప్రత్యేక డ్రైవ్ నిర్వహించాయి.
ఈ 75 రోజుల్లో, అన్ని రాష్ట్రాలు, కేంద్ర పాలిత ప్రాంతాలలో, బస్ స్టేషన్లలో 11,104 శిబిరాలు, రైల్వే స్టేషన్లలో 5,664 శిబిరాలు, విమానాశ్రయాలలో 511 శిబిరాలు, వివిధ పాఠశాలలు మరియు కళాశాలలలో 1,50,004 పైగా శిబిరాలు, తీర్థ యాత్రల మార్గాలలో 4,451 శిబిరాలు నిర్వహించబడ్డాయి. వివిధ ప్రైవేట్ మరియు ప్రభుత్వ కార్యాలయాలు మరియు పారిశ్రామిక సంస్థలలో 11,30,044 శిబిరాలు నిర్వహించబడ్డాయి.
ఈ 75 రోజుల వ్యవధిలో 76.18 లక్షలకు పైగా మొదటి డోసు, 2.35 కోట్లకు పైగా రెండవ డోసు, 15.92 కోట్ల ప్రికాషన్ డోసులను అందించారు. రోజుకు 20.68 లక్షల డోస్ల ముందుజాగ్రత్త మోతాదుతో సహా రోజుకు 24.73 లక్షల డోసులు ఇవ్వబడ్డాయి.
కోవిడ్ వ్యాక్సినేషన్ అమృత్ మహోత్సవ్ కింద, అన్ని రాష్ట్రాలు, కేంద్ర పాలిత ప్రాంతాలు క్యాంపు విధానం ద్వారా భారీ జన సమీకరణతో 'జన్ అభియాన్'గా ప్రచారాన్ని నిర్వహించాలని కోరడం జరిగింది. చార్ ధామ్ యాత్ర , అమర్నాథ్ యాత్ర , కన్వర్ యాత్ర  అలాగే ప్రధాన మేళాలు, సమ్మేళనాల మార్గాలలో బహుళ ప్రత్యేక టీకా శిబిరాలు నిర్వహించబడ్డాయి. ఇంకా, కార్యాలయ సముదాయాలు, పారిశ్రామిక సంస్థలు, రైల్వే స్టేషన్లు, అంతర్రాష్ట్ర బస్ స్టేషన్లు, పాఠశాలలు మరియు కళాశాలలలో ప్రత్యేక టీకా శిబిరాలు నిర్వహించబడ్డాయి. ఉచిత కోవిడ్ వ్యాక్సినేషన్ కోసం మొత్తం 13,01,778 క్యాంపులు నిర్వహించబడ్డాయి.
15 జూలై 2022న కోవిడ్ వ్యాక్సినేషన్ అమృత్ మహోత్సవ ప్రారంభంలో, 18 ఏళ్లు మరియు అంతకంటే ఎక్కువ వయస్సు ఉన్న అర్హతగల జనాభాలో 8% మంది మాత్రమే ముందు జాగ్రత్త మోతాదును పొందారు. 75 రోజుల ఉచిత టీకా కార్యక్రమం ద్వారా, అర్హులైన జనాభాలో 27% మంది వారి ముందు జాగ్రత్త మోతాదును పొందారు.
కోవిడ్-19 మహమ్మారికి వ్యతిరేకంగా లబ్ధిదారులకు పూర్తి/విస్తరించిన రక్షణను అందించడానికి ప్రికాషనరి డోసు నిర్వహణ కీలకమైనది. ఇది కోవిడ్-19 వ్యాధి తీవ్రతను, ఆసుపత్రిలో చేరే ప్రమాదాన్ని తగ్గించడంలో సహాయపడుతుంది. తద్వారా మరణాలను తగ్గిస్తుంది.
ఆర్థిక మంత్రిత్వ శాఖ
రెవెన్యూ లోటు గ్రాంటు  కింద 14 రాష్ట్రాలకు రూ.7,183.42 కోట్లు విడుదల
ఇప్పటి వరకు ప్రస్తుత ఆర్థిక సంవత్సరంలో రాష్ట్రాలకు విడుదల చేసిన మొత్తం రెవెన్యూ
గ్రాంటులు రూ.50,283.92 కోట్లకు చేరిక
రాష్ట్రాలు 2022-23 సంవత్సరానికి రూ.86,201 కోట్ల రెవెన్యూ గ్రాంటును పొందుతాయి
ఆర్థిక మంత్రిత్వ శాఖలోని వ్యయ విభాగం గురువారం 14 రాష్ట్రాలకు రూ.7,183.42 కోట్ల పోస్ట్ డివల్యూషన్ రెవెన్యూ లోటు  గ్రాంట్ కి సంబంధించిన 7వ నెలవారీ వాయిదాను విడుదల చేసింది. 15వ ఆర్థిక సంఘం సిఫారసుల మేరకు ఈ గ్రాంట్ విడుదలైంది.
పదిహేనవ ఆర్థిక సంఘం మొత్తం డెవల్యూషన్ అనంతర రెవెన్యూ లోటు గ్రాంట్ 2022-23 ఆర్థిక సంవత్సరానికి 14 రాష్ట్రాలకు రూ.86,201 కోట్లుగా నిర్ణయించారు. సిఫార్సు చేసిన గ్రాంట్ను 12 సమానమైన నెలవారీ వాయిదాలలో సిఫార్సు అయిన రాష్ట్రాలకు వ్యయ విభాగం విడుదల చేస్తుంది. అక్టోబర్, 2022 నెలలో 7వ విడత విడుదలతో, 2022-23లో రాష్ట్రాలకు విడుదల చేసిన రెవెన్యూ లోటు గ్రాంట్ల మొత్తం రూ. 50,282.92 కోట్లు.
విభజన తర్వాత రెవెన్యూ లోటు గ్రాంట్లు రాజ్యాంగంలోని ఆర్టికల్ 275 ప్రకారం రాష్ట్రాలకు అందిస్తారు. విభజన తర్వాత రాష్ట్రాల రెవెన్యూ ఖాతాల్లోని అంతరాన్ని తీర్చడానికి వరుసగా ఆర్ధిక కమీషన్ల సిఫార్సుల మేరకు గ్రాంట్లు రాష్ట్రాలకు విడుదల అవుతాయి.
2020-21 నుండి 2025-26 వరకు రాష్ట్రాలు ఈ గ్రాంట్ని స్వీకరించడానికి అర్హత, గ్రాంట్ పరిమాణాన్ని పదిహేనవ ఆర్థిక సంఘం అంచనా వేసిన తర్వాత రాష్ట్ర ఆదాయ, వ్యయాల మదింపు మధ్య అంతరం ఆధారంగా ఈ డివల్యూషన్ నిర్ణయించారు.
2022-23లో పదిహేనవ ఆర్థిక సంఘం ద్వారా డివల్యూషన్ అనంతర రెవెన్యూ లోటు గ్రాంట్ను సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హిమాచల్ ప్రదేశ్, కేరళ, మణిపూర్, మేఘాలయ, మిజోరం, నాగాలాండ్, పంజాబ్, రాజస్థాన్, సిక్కిం, త్రిపుర, ఉత్తరాఖండ్ మరియు పశ్చిమ బెంగాల్.
2022-23కి సిఫార్సు చేసిన పోస్ట్ డెవల్యూషన్ రెవెన్యూ లోటు గ్రాంట్, 7వ విడతగా రాష్ట్రాలకు విడుదల చేసిన మొత్తం వివరాలు ఈ క్రింది విధంగా ఉన్నాయి:
రాష్ట్రాల వారీగా విడుదలయిన డెవల్యూషన్ అనంతర రెవెన్యూ లోటు గ్రాంట్ 

|
|
వ.సంఖ్య
|
|
రాష్ట్రం
|
|
2022 అక్టోబర్ నెలకు విడుదలైన 7వ వాయిదా
|
|
రాష్ట్రానికి 2022-23లో విడుదలైన మొత్తం పీడీఆర్డీజీ
|
|
1
|
|
ఆంధ్రప్రదేశ్
|
|
879.08
|
|
6153.58
|
|
2
|
|
అస్సాం
|
|
407.50
|
|
2852.50
|
|
3
|
|
హిమాచల్ ప్రదేశ్
|
|
781.42
|
|
5469.92
|
|
4
|
|
కేరళ
|
|
1097.83
|
|
7684.83
|
|
5
|
|
మణిపూర్
|
|
192.50
|
|
1347.50
|
|
6
|
|
మేఘాలయ
|
|
86.08
|
|
602.58
|
|
7
|
|
మిజోరాం
|
|
134.58
|
|
942.08
|
|
8
|
|
నాగాలాండ్
|
|
377.50
|
|
2642.50
|
|
9
|
|
పంజాబ్
|
|
689.50
|
|
4826.50
|
|
10
|
|
రాజస్థాన్
|
|
405.17
|
|
2836.17
|
|
11
|
|
సిక్కిం
|
|
36.67
|
|
256.67
|
|
12
|
|
త్రిపుర
|
|
368.58
|
|
2580.08
|
|
13
|
|
ఉత్తరాఖండ్
|
|
594.75
|
|
4163.25
|
|
14
|
|
పశ్చిమ బెంగాల్
|
|
1132.25
|
|
7925.75
ఆర్థిక మంత్రిత్వ శాఖ
కరోనా సంక్షోభంలో ఆరోగ్య రంగానికి జపాన్ సహాయం రూ.3,500 కోట్లు
కోవిడ్ సంక్షోభాన్ని ఎదుర్కునేందుకు అత్యవసర సహాయంగా జపాన్ ప్రభుత్వం అధికారిక అభివృద్ధి సహకార ఋణం కింద 5000 కోట్ల జపాన్ యెన్ లు  ఇస్తున్నట్టు ప్రకటించింది. ఈ మేరకు భారత ప్రభుత్వం తరఫున ఆర్థిక మంత్రిత్వశాఖకు చెందిన ఆర్థిక వ్యవహారాల విభాగం అదనపు కార్యదర్శి డాక్టర్ సి ఎస్ మొహాపాత్ర, భారత్ లోని జపాన్ రాయబారి శ్రీ సుజుకి సతోషి పత్రాలు మార్చుకున్నారు. ఈ నిధిలను కరోనాపై పోరుకోసం ఆరోగ్యరంగం వినియోగించుకుంటుంది. కార్యక్రమంలో న్యూఢిల్లీలోని జికా ప్రధాన ప్రతినిధి శ్రీ కత్సువీ మత్సుమోటో కూడా పాల్గొన్నారు.
కరోనా సంక్షోభం మీద పోరాడటంతోబాటు భవిష్యత్తులో ఎలాంటి ఆరోగ్యపరమైన ఉపద్రవాలు ఎదురైనా ఎదుర్కోవటానికి ఈ నిధులు వినియోగిస్తారు. అంటువ్యాధులమీద పోరాటానికి భారత ఆరోగ్య వ్యవస్థ ఈ నిధులను వాడుకుంటుంది. ఇదే కాకుండా మరో 100 కోట్ల జపాన్ యెన్ లు  గ్రాంటు రూపంలో అందించే పత్రాలను కూడా ఆర్థిక వ్యవహారాల విభాగం అదనపు కార్యదర్శి డాక్టర్ సి ఎస్ మొహాపాత్ర, భారత్ లోని జపాన్ రాయబారి శ్రీ సుజుకి సతోషి మార్చుకున్నారు.
ప్రజారోగ్యాన్ని, వైద్య వ్యవస్థను పటిష్ఠపరచే వైద్య పరికరాల కొనుగోలుకు గ్రాంట్ ఇన్ ఎయిడ్ రూపంలో జపాన్ ప్రభుత్వం ఈ మొత్తాన్ని అందజేసింది. దీనివలన కరోనాతో తీవ్రంగా బాధపడుతూ ఉన్న వారికి ఆరోగ్య సదుపాయాలు మరింత మెరుగవుతాయి. భారత్, జపాన్ మధ్య సయోధ్యకు సుదీర్ఘ చరిత్ర ఉంది. ద్వైపాక్షికాభివృద్ధి సహకారం 1958 నుంచీ ఉంది. గడిచిన కొన్నేళ్ళలో భారత్, జపాన్ మధ్య ఆర్థిక సహకారం మరింత పటిష్టమై, వ్యూహాత్మక భాగస్వామ్యంగా మారింది. ఇది మరింత బలోపేతమై ఇరుదేశాలమధ్య వ్యూహాత్మక అంతర్జాతీయ భాగస్వామ్యాన్ని పటిష్టపరుస్తుంది.
విద్యుత్తు మంత్రిత్వ శాఖ
రాయ్బరేలీ జిల్లా యంత్రాంగానికి ఎన్టీపీసీ ఉన్చహార్ ఆక్సిజన్ ప్లాంటు అప్పగింత
కేంద్ర విద్యుత్ మంత్రిత్వ శాఖ ఆధ్వర్యంలో పనిచేసే మహారత్న హోదా సంస్థ ఎన్టీసీసీ, కొవిడ్పై పోరాటంలో తాను అందిస్తున్న మద్దతుకు కొనసాగింపుగా, ఉత్తరప్రదేశ్ రాయ్బరేలీలోని ఉన్చహార్ ఎన్టీపీసీ విభాగం ద్వారా ఒక ఆక్సిజన్ ప్లాంటును నిర్మించింది. రాయ్బరేలీ జిల్లా యంత్రాంగానికి ఆ ప్లాంటును అప్పగించింది. ప్లాంట్ను సాఫీగా నడిపేందుకు అవసరమైన పరికరాలు, వనరులను కూడా అందుబాటులోకి తెచ్చింది. ఈ ప్లాంటు ఏర్పాటుతో, ఆక్సిజన్ అవసరమైన వారికి తక్షణం, నిరంతరం ప్రాణవాయువు అందుతుంది.
ఇంతకుముందు, ఉన్చహార్ సామాజిక ఆరోగ్య కేంద్రానికి 10 ఆక్సిజన్ సిలిండర్లను ఎన్టీపీసీ అందించింది. ఎన్టీపీసీ ఉన్చహార్ చూపిన చొరవ, గ్రామీణ ప్రాంత ప్రజలు కూడా మెరుగైన ఆరోగ్య సేవలు పొందే ఆశాకిరణంలా మారింది.
రైల్వే మంత్రిత్వ శాఖ
గోరఖ్ పూర్ స్టేషన్ నుంచి రెండు కొత్త ‘వందే భారత్ ఎక్స్ ప్రెస్’ రైళ్లను ప్రారంభించిన ప్రధాని
అయోధ్య మీదుగా గోరఖ్ పూర్-లక్నో వందే భారత్, జోధ్ పూర్-అహమ్మదాబాద్  వందే భారత్ ఎక్స్ ప్రెస్ రైళ్ళు; ఇప్పుడు దేశవ్యాప్తంగా మొత్తం 50 వందే భారత్ రూట్లు
ఆ మార్గాలలో ఇప్పుడున్న వేగవంతమైన రైళ్ళకంటే ఈ రైళ్ళ వలన ప్రయాణం సమయం గంటలకొద్దీ తగ్గుదల
అంతర్జాతీయ స్థాయి ప్రయాణ అనుభవంతో బాటు పర్యాటకాన్ని ప్రోత్సహించనున్న వందే భారత్ ఎక్స్ ప్రెస్ రైళ్ళు
ప్రధాని శ్రీ నరేంద్ర మోదీ ఈరోజు ఉత్తరప్రదేశ్ లోని గోరఖ్ పూర్ రైల్వే స్టేషన్ లో రెండు సరికొత్త, అప్ గ్రేడ్ చేసిన వందే భారత్ ఎక్స్ రపేస్ రైళ్ళు ప్రారంభించటంతో భారతీయ రైల్వేలు ఒక చరిత్రాత్మక సందర్భాన్ని నమోదు చేసుకున్నాయి. ఈ సందర్భంగా జరిగిన కార్యక్రమంలో ఉత్తరప్రదేశ్ గవర్నర్ శ్రీమతి ఆనందీ బెన్ పటేల్, ముఖ్యమంత్రి శ్రీ యోగీ ఆదిత్యనాథ్, గోరఖ్ పూర్ ఎంపీ శ్రీ రవి కిషన్ శుక్లా, పలువురు ప్రజాప్రతినిధులు, ప్రత్యేక అతిథులు పాల్గొన్నారు.
సౌకర్యవంతమైన రైలు ప్రయాణ అనుభూతికి అవకాశం కల్పిస్తూ అయోధ్య మీదుగా గోరఖ్ పూర్- లక్నో మధ్య ఒక వందే భారత్ ఎక్స్ ప్రెస్, జోధ్ పూర్- అహమ్మదాబాద్  వందే భారత్ ఎక్స్ ప్రెస్ మొదలయ్యాయి. ఈ రైళ్లను ప్రధాని శ్రీ నరేంద్ర మోదీ ఈ రోజు జెండా ఊపి ప్రారంభించారు. వీటివలన రెండు రాష్ట్రాల రాజధాని నగరాల మధ్య అనుసంధానత పెరగటంతోబాటు ప్రయాణ సమయం ఆదా అవుతుతుంది. ఈ వందే భారత్ రైళ్లు ‘నవ భారతదేశం -వికసిత భారత్’ నినాదాన్ని దేశం నలుమూలలకూ మోసుకువెళతాయి.
గోరఖ్ పూర్-లక్నో వందే భారత్ ఎక్స్ ప్రెస్ రైలు గోరఖ్ పూర్ లో బయలుదేరి అదే రోజు లక్నో చేరుకుంటుంది. దారిలో బస్తి, అయోధ్య స్టేషన్లలో ఆగుతుంది. వందే భారత్ రైలు నడపటం వలన గోరఖ్ పూర్, లక్నో మధ్య అనుసంధానత పెరగటంతోబాటు పరిసర ప్రాంతాల ఆధ్యాత్మిక ప్రదేశాలకు యాత్రికులు పెరుగుతారు. ఈ ప్రాంత సర్వతోముఖాభివృద్ధికి కూడా దోహదపడుతుంది. మాట సంబంధ పట్టణాల మధ్య అనుసంధానత కోసం ఎంతోకాలంగా ఉన్న డిమాండ్ కూడా దీనిద్వారా నెరవేర్చినట్టవుతుంది.
జోధ్ పూర్-అహమ్మదాబాద్ 
రాజస్థాన్ లోని జోధ్ పూర్ నుమకి అహమ్మదాబాద్  వెళ్ళే వందే భారత్ ఎక్స్ ప్రెస్ రైలు జోధ్ పూర్ రైల్వే స్టేషన్ లో బయలుదేరి అదే రోజు అహమ్మదాబాద్  స్టేషన్ చేరుకుంటుంది. మార్గమధ్యంలో ఈ రైలు పాలీ మార్వాడ్, రానక్ పూర్ అబూ రోడ్ స్టేషన్లలో ఆగుతుంది. ఈ రైలు వలన ఈ ప్రాంతంలోని సాంస్కృతిక, పర్యాటక , యాత్రా ప్రదేశాలకు వేగంగా చేరుకునే వెసులుబాటు కలుగుతుంది.వందే భారత్ ఎక్స్ ప్రెస్ వలన ఆహ్లాదకరమైన, రైలు ప్రయాణ అనుభూతి కూడా పెరుగుతుంది.
ప్రధాని శ్రీ నరేంద్రమోదీ గోరఖ్ పూర్ రైల్వేస్టేషన్ పునరభివృద్ధి పనులకు కూడా శంకుస్థాపన చేశారు. రూ. 498 కోట్ల వ్యయంతో ఈ స్టేషన్ ను పునరభివృద్ధి చేస్తారు. ఈ పనులు పూర్తయితే ప్రయాణీకులకు అంతర్జాతీయ స్థాయి సౌకర్యాలు అందుబాటులోకి వస్తాయి.
వందే భారత్ ఎక్స్ ప్రెస్ రైళ్ళు అనేక నాణ్యమైన సౌకర్యాలు అందిస్తాయి. అత్యాధునిక భద్రతకోసం ఉద్దేశించిన కవచ్ సాంకేతిక పరిజ్ఞానంతో కూడిన ఈ రైళ్ళు అంతర్జాతీయ స్థాయి ప్రయాణ అనుభూతినిస్తాయి. రైలులోని ప్రతి బోగీకి సస్పెన్షన్ ట్రాక్షన్ ఉండటం వలన గంటకు 160 కిలోమీటర్ల వేగంలోనూ కుదుపులు ఉండవు. ఈ అత్యాధునిక సస్పెన్షన్ వ్యవస్థ వలన ప్రయాణం సుఖవంతంగా సాగుతుంది. 30% విద్యుత్ ఆదాయ అయ్యేలా హరిత నమూనాలో ఈ రైళ్ల డిజైనింగ్ జరిగింది.
ప్రధాన మంత్రి కార్యాలయం
ప్రధానమంత్రి మరియు ఖతార్ దేశ అమీర్ మధ్య టెలిఫోన్ సంభాషణ
ప్రధానమంత్రి నరేంద్రమోదీ ఈరోజు ఖతార్ దేశ అమీర్ గౌరవనీయులు షేక్ తమీమ్ బిన్ హమద్ అల్ థాని తో టెలిఫోను లో మాట్లాడారు.
ప్రపంచవ్యాప్తంగా విస్తరిస్తున్న కోవిడ్-19 మహమ్మారి కి సంబంధించి కొనసాగుతున్న పరిణామాలపైన, దాని సామాజిక, ఆర్ధిక ప్రభావం పైన, ఇరువురు నాయకులు చర్చించారు. ఈ వైరస్ వ్యాప్తిని అరికట్టడానికి తమతమ దేశాలలో చేపట్టిన చర్యల గురించి వారు ఒకరికొకరు తెలియజేసుకున్నారు. సార్క్ దేశాల మధ్య ఇటీవల చేపట్టిన ప్రాంతీయ కార్యక్రమాల గురించి, జి-20 నాయకులతో ఈ ఉదయం నిర్వహించిన వర్చ్యువల్ సదస్సు గురించి కూడా ప్రధానమంత్రి గౌరవనీయులైన అమీర్ కు తెలియజేశారు.
ఈ వ్యాధి వ్యాప్తిని అరికట్టడానికి వైరస్ వల్ల ప్రభావితమైన దేశాలన్నీ చేస్తున్న కృషి, చర్యలు త్వరలోనే సానుకూల ఫలితాలిస్తాయన్న ఆశాభావాన్ని ఇరువురు నాయకులు వ్యక్తం చేశారు. ఈ మహమ్మారిని ఎదుర్కోడానికి చేస్తున్న పోరాటంలో అంతర్జాతీయ సంఘీభావం, సమాచార భాగస్వామ్యం ప్రాముఖ్యతను వారు నొక్కి చెప్పారు.
ఖతార్ లో నివసిస్తూ, పనిచేస్తున్న భారత జాతీయుల సంక్షేమంపై ముఖ్యంగా ప్రస్తుత పరిస్థితుల్లో గౌరవనీయులైన షేక్ తమీమ్ బిన్ హమద్ అల్ థాని చూపిస్తున్న వ్యక్తిగత శ్రద్ద కు ప్రధానమంత్రి కృతజ్ఞతలు తెలిపారు. ఖతార్ లో నివసిస్తున్న ప్రవాస భారతీయుల రక్షణ, సంక్షేమం గురించి గౌరవనీయులైన అమీర్, ప్రధానమంత్రికి హామీ ఇచ్చారు.
ప్రస్తుత పరిస్థితిపై తరచుగా కలుసుకుని, సంప్రదింపులు జరపాలని ప్రధానమంత్రి, గౌరవనీయులైన అమీర్ అంగీకరించారు.
ఆర్థిక మంత్రిత్వ శాఖ
ఆరావళి పర్యావరణ వ్యవస్థ పరిరక్షణ లో భాగంగా న్యూ ఢిల్లీలో డీ డీ జీ సీ ఐ స్థానిక జాతుల మొక్కలు నాటారు
హరిత్ మహోత్సవ్ సందర్భంగా, డైరెక్టరేట్ జనరల్ ఆఫ్ గూడ్స్ అండ్ సర్వీసెస్ ట్యాక్స్ ఇంటెలిజెన్స్ న్యూఢిల్లీకి చెందిన అధికారులు, మరియు సిబ్బంది, వసంత్ కుంజ్లోని ఆరావళి బయోడైవర్సిటీ పార్క్లో ఆరావళి పర్యావరణ వ్యవస్థ పరిరక్షణకు కోసం న్యూ ఢిల్లీ, డిపార్ట్మెంట్ ఆఫ్ ఎన్విరాన్మెంట్ స్టడీస్, ఢిల్లీ యూనివర్సిటీ మరియు ఢిల్లీ డెవలప్మెంట్ అథారిటీతో కలిసి మొక్కలను నాటారు.
ప్లాంటేషన్ డ్రైవ్లో శ్రీ సుర్జిత్ భుజబల్, ప్రి డీ జీ జీ ఎస్ టీ ఐ, శ్రీ సమంజస్ దాస్, డీ జీ, శ్రీ రాజేష్ జిందాల్, ప్రి ఏ డీ జీ శ్రీ బీ బీ గుప్తా, ప్రి ఏ డీ జీ మరియు ఇతర అధికారులు, డీ డీ జీ ఎస్ టీ ఐ, ప్రధాన కార్యాలయం ఢిల్లీ జోనల్ యూనిట్ కార్యాలయాల సిబ్బంది మరియు ఆరావళి బయోడైవర్సిటీ పార్క్ ఇన్చార్జ్ ఎకాలజిస్ట్ మరియు సైంటిస్ట్ డా. ఎం. షా హుస్సేన్, డా. ఐషా సుల్తానా, ఎకాలజిస్ట్, డాక్టర్. దినేష్ ఆల్బర్ట్సన్ డబ్ల్యూ, ఫీల్డ్ బయాలజిస్ట్, డా. రిజ్వాన్ ఖాన్, ఫీల్డ్ బయాలజిస్ట్, డా. దుష్యంత్ రాథోడ్, ఫీల్డ్ బయాలజిస్ట్, ప్రదీప్ పాల్ పూనియా మరియు శ్రీ పురుషోత్తం పాఠక్, డీ డీ జీ ఐ పర్యవేక్షక సిబ్బంది ఈ పర్యావరణ ఉద్యానవనం యొక్క లక్ష్యాలు మరియు ఉద్దేశ్యాలను వివరించారు మరియు ప్లాంటేషన్ డ్రైవ్లో బృందం కి మార్గనిర్దేశం చేశారు.
ఆరావళి పర్యావరణ వ్యవస్థకు చెందిన స్థానిక రకాలు/సహజ జాతులకు చెందిన సుమారు 200 మొక్కలు స్థానిక వృక్షజాలాన్ని సుసంపన్నం చేయడానికి నాటారు, ఇవి పర్యావరణ వ్యవస్థ క్షీణతను నిరోధించడమే కాకుండా జంతుజాలాన్ని సుసంపన్నం చేస్తాయి మరియు డీ డీ ఏ పరిరక్షణ ప్రయత్నాలలో సహాయపడతాయి. స్థానిక జాతులైన అల్బిజియా లెబ్బెక్ , బౌహినియా అక్యుమినాటా , డయోస్పైరోస్ మల్ంటానా , కైడియా కాలిసినా , ముర్రాయా పానిక్యులాటా , నైక్టాంథెస్ అర్బోర్-ట్రిస్టిస్  , సపిండస్ ట్రిఫో ఎమ్మార్జినాటా , సెనెగాలియా మోడెస్టా , సెనెగాలియా కాటేచు , సెనెగాలియా సెనెగల్ , స్టీరియోస్పెర్మ్ చెలోనోయిడ్స్ , టెర్మినలియా బెల్లిరికా , టెర్మినలియా ఎలిప్టికా , రైట్యా, స్థానిక పర్యావరణ వ్యవస్థను సుసంపన్నం చేయడానికి రైటియా టింక్టోరియా  నాటారు.
ఈ ప్లాంటేషన్ డ్రైవ్ ఆవాసాల జీవవైవిధ్యాన్ని సంరక్షించడానికి మరియు ముఖ్య జాతులు మరియు ఇతర అంతరించిపోతున్న వృక్ష మరియు జంతు జాతులను సంరక్షించడానికి, ముప్పు పొంచి ఉన్న భూ జాతులు మరియు అడవి జన్యు వనరుల కోసం క్షేత్ర జన్యు బ్యాంకులను ఏర్పాటు చేయడానికి, పర్యావరణ అవగాహన మరియు ప్రకృతి పరిరక్షణపై విద్యను ప్రోత్సహించడానికి, స్థానికంగా ఏర్పాటు చేయడానికి అవగాహన కల్పించడానికి ప్రయత్నిస్తుంది. ముఖ్యంగా ఢిల్లీ ప్రాంతంలోని ఆరావళి కొండలు మరియు యమునా నదీ పరీవాహక ప్రాంతంలోని కమ్యూనిటీలు, శుద్ధి చేయని మురుగు నీటి నాణ్యతను మెరుగుపరచడమే కాకుండా, యమునాలోని సమృద్ధిగా ఉండే జల వృక్షజాలం మరియు జంతుజాలాన్ని కాపాడే ఆవరణ శుద్ధి మరియు పరీవాహక చిత్తడి నేలలను ఢిల్లీ ప్రాంతంలోని జీవావరణ శాస్త్రంలో తాత్కాలిక మరియు దీర్ఘకాలిక అభివృద్ధి చేస్తాయి. .
సాంఘిక న్యాయం, మరియు సాధికారత మంత్రిత్వ శాఖ
15 నుండి 24 సెప్టెంబర్ 2023 వరకు వారణాసిలో ‘దివ్య కళామేళా’
దివ్యాంగుల సాధికారత విభాగం  దేశవ్యాప్తంగా ఉన్న దివ్యాంగుల ఉత్పత్తులు మరియు హస్తకళల ఉత్పత్తుల ప్రదర్శన.. సాధారణ దివ్యాంగ పారిశ్రామికవేత్తలు/ కళాకారులను ప్రదర్శించేందుకు గాను 15 నుండి 24 సెప్టెంబర్ 2023 వరకు 'దివ్య కళా మేళా' అనే ప్రత్యేక కార్యక్రమాన్ని నిర్వహిస్తుంది. 'దివ్య కళా మేళా' వారణాసిలో నిర్వహించబడుతుంది. హస్త కళలు, చేనేతలు, ఎంబ్రాయిడరీ వర్క్లు మరియు ప్యాకేజ్డ్ ఫుడ్ మొదలైన వాటితో జమ్మూ మరియు కాశ్మీర్, ఈశాన్య రాష్ట్రాలతో సహా దేశంలోని వివిధ ప్రాంతాల నుండి శక్తివంతమైన ఉత్పత్తులు సందర్శకులకు అద్భుతమైన అనుభూతిని అందిస్తుంది. ఇది పీడబ్ల్యూడీ/ దివ్యాంగుల ఆర్థిక సాధికారత దిశగా డి.ఇ.పి.డబ్ల్యు.డి యొక్క ప్రత్యేక చొరవ. దివ్య కళా మేళా దివ్యాంగజన్  యొక్క ఉత్పత్తులు మరియు నైపుణ్యాలను మార్కెటింగ్ చేయడానికి మరియు ప్రదర్శించడానికి ఒక పెద్ద వేదికను అందిస్తుంది. దివ్య కళా మేళా వారణాసిలో 2022 నుండి ప్రారంభమయ్యే సిరీస్లో ఏడవది.  ఢిల్లీ, డిసెంబర్ 2022,  ముంబయి, ఫిబ్రవరి 2023,  భోపాల్, మార్చి 2023,  గౌహతి, మే 2023]  ) ఇండోర్ జూన్ 2023  జైపూర్ 29 జూన్-5 జూలై 2023లలో జరిగింది. ఇప్పుడు వారణాసిలో జరిగేది ఏడోది. దాపు 20 రాష్ట్రాలు/యూటీల నుండి దాదాపు 100 మంది దివ్యాంగుల కళాకారులు/కళాకారులు మరియు వ్యవస్థాపకులు తమ ఉత్పత్తులు మరియు నైపుణ్యాలను ఈ కార్యక్రమంలో ప్రదర్శిస్తారు.
కింది విస్తృత వర్గంలో ఉత్పత్తులు ఉంటాయి:
గృహాలంకరణ & జీవనశైలి, దుస్తులు, స్టేషనరీ మరియు పర్యావరణ అనుకూల ఉత్పత్తులు, ప్యాక్ చేయబడిన ఆహారం మరియు సేంద్రీయ ఉత్పత్తులు, బొమ్మలు & బహుమతులు, వ్యక్తిగత ఉపకరణాలు - ఆభరణాలు, క్లచ్ బ్యాగ్లు. ఇది అందరికీ అవకాశంగా ఉంటుంది. 'లోకల్ కోసం వోకల్' వెళ్ళండి మరియు దివ్యాంగ్ హస్తకళాకారులు వారి అదనపు సంకల్పంతో తయారు చేసిన ఉత్పత్తులను చూడవచ్చు/కొనుగోలు చేయవచ్చు.
10 రోజుల ‘దివ్య కళా మేళా’, వారణాసి ఉదయం 10.00 గంటల నుండి రాత్రి 10.00ల వరకు తెరిచి ఉంటుంది. దివ్యాంగ్ కళాకారులు మరియు సుప్రసిద్ధ నిపుణుల ప్రదర్శనలతో సహా సాంస్కృతిక కార్యక్రమాలు కూడా ఇందులో ఉంటాయి. ఈ కార్యక్రమంలో సందర్శకులు తమకు దేశంలోని వివిధ ప్రాంతాల నుండి ఇష్టమైన ఆహారాన్ని కూడా ఆస్వాదించవచ్చు. ఈ కార్యక్రమాన్ని కేంద్ర సామాజిక న్యాయం & సాధికారతల సహాయ మంత్రి ఎ. నారాయణస్వామి సెప్టెంబర్ 15న సాయంత్రం 5.00 గంటలకు ప్రారంభించనున్నారు. ఈ కార్యక్రమంలో పలువురు ప్రముఖులు పాల్గొననున్నారు. ఈ కాన్సెప్ట్ను ప్రోత్సహించడానికి డిపార్ట్మెంట్ భారీ ప్రణాళికలను కలిగి ఉంది, ఇందులో భాగంగా దేశవ్యాప్తంగా 'దివ్య కళా మేళా' నిర్వహించబడుతోంది. 2023-2024లో 12 నగరాల్లో ఈ కార్యక్రమం నిర్వహించబడుతుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎన్ 95 మాస్కులు, పిపిఈ, వైద్య పరికరాలను తిరిగి వినియోగించడానికి అవకాశం కల్పించే క్రిమిసంహారక వ్యవస్థకు డీఎస్టీ ఆమోదం తగనున్న కోవిడ్-19 బయో-మెడికల్ వ్యర్థాల ఉత్పత్తి
వ్యవస్థను ఐఐటీ ముంబయిలో పరీక్షించి ఆమోదించిన బయోసైన్సెస్, బయో ఇంజనీరింగ్ శాఖ
ఎన్ 95 మాస్క్ / పిపిఈ లను శుద్ధి చేయడానికి ముంబయికి చెందిన అంకుర సంస్థ ఇంద్ర వాటర్ అభివృద్ధి చేసిన క్రిమిసంహారక వ్యవస్థను మహారాష్ట్ర మరియు తెలంగాణలోని పలు ప్రభుత్వ ఆసుపత్రులలో ఏర్పాటు చేశారు.
వజ్ర కవచ పేరిట అభివృద్ధి చేసిన ఈ క్రిమిసంహారక వ్యవస్థ కోవిడ్ కట్టడి, నివారణలో ఎక్కువగా ఉపయోగిస్తున్న ఎన్ 95 మాస్క్ / పిపిఈ, వైద్య వైధ్యేతర పరికరాలను శుద్ధి చేసి తిరిగి వినియోగించడానికి అవకాశం కలిగిస్తుంది. దీనివల్ల ఖర్చు తగ్గడమే కాకుండా కోవిడ్ సంబంధిత బయో-మెడికల్ వ్యర్థాల ఉత్పత్తిని తగ్గిస్తుంది. దీనివల్ల పర్యావరణ కాలుష్యం తగ్గడంతో పాటు వ్యక్తిగత రక్షణ పరికరాలు తక్కువ ఖర్చుతో అందరికి అందుబాటులోకి వస్తాయి.
పీపీఈ లలో ఉండే వైరస్సులు, బాక్టీరియా, ఇతర సూక్ష్మజీవులను అధునాతన ఆక్సీకరణ,కరోనా విడుదల, యూవీ-సి లైట్ స్పెక్ట్రమ్ లతో ఈ వ్యవస్థ 99.99% వరకు తొలగించే సామర్ధ్యం కలిగి ఉంటుంది.
నీటి రంగంలో ఆవిష్కరణల కోసం డిఎస్టీ  నిధి-ప్రయాస్ కింద విడుదల చేసిన గ్రాంటుతో ఇంద్ర వాటర్ ఒక అంకుర సంస్థగా ఏర్పాటయింది. కోవిడ్-19 వ్యాప్తిని అరికట్టడానికి అమలు చేస్తున్న చర్యలను వేగవంతం చేయడానికి ఈ కేంద్రాన్ని వినియోగించుకోవాలని నిర్ణయించిన కేంద్రప్రభుత్వం దీనికి అవసరమైన నిధులను విడుదల చేసింది. సెంటర్ ఫర్ ఆగ్మెంటింగ్ వార్ ను కోవిడ్-19 హెల్త్ క్రైసిస్, శాస్త్రసాంకేతికశాఖ విడుదల చేసిన నిధులతో ఇంద్ర వాటర్ తన సాంకేతికతను సవరించుకుంది. సైన్ -ఐఐటీ బొంబాయి సహకారంతో నెలకు 25 25 క్రిమిసంహారక వ్యవస్థలను తయారు చేసి సరఫరా చేసే సామర్ధ్యాన్ని సమకూర్చుకుంది.
ఐఐటి బొంబాయిలోని బయోసైన్సెస్ , బయో ఇంజనీరింగ్ విభాగం ఈ వ్యవస్థను పరీక్షించి ధృవీకరించింది. ఇది వైరస్లు మరియు బ్యాక్టీరియాను 5 లాగ్  వరకు నిర్వీర్యం చేస్తున్నదని నిర్ధారించింది. సీస్ఐఆర్ నీరి ఆమోదించిన ఈ వ్యవస్థ ఐపీ 55 ధృవీకరణ పొందింది. భారతదేశం అంతటా కోవిడ్-19 రోగులకు చికిత్స అందిస్తున్న దీనిని నెలకొల్పుతున్నారు.
పంచాయతీరాజ్ మంత్రిత్వ శాఖ
గ్రామీణ స్థానిక సంస్థలకు గ్రాంట్-ఇన్-ఎయిడ్
పదిహేనవ ఫైనాన్స్ కమిషన్  తన 2020-21 సంవత్సరపు నివేదికలో 28 రాష్ట్రాల్లోని 'గ్రామీణ స్థానిక సంస్థల'కు  నిధులు మంజూరు చేయాలని సిఫారసు చేసింది. పంచాయతీరాజ్ వ్యవస్థలోని అన్ని శ్రేణులకు మరియు ఐదో మరియు ఆరో షెడ్యూల్ ప్రాంతాలకు కూడా గ్రాంట్లు మంజూరు చేయాలని సిఫారసు చేసింది. గ్రాంట్లు రెండు భాగాలుగా ఇవ్వబడ్డాయి. అవి  ప్రాథమిక  గ్రాంట్లు మరియు  50:50 నిష్పత్తిలో టైడ్ గ్రాంట్లు. ప్రాథమిక నిధులను ఇతరాలకు విప్పదీయలేనివి. జీతం లేదా ఇతర స్థాపన ఖర్చులు మినహా, స్థానిక నిర్దిష్టమైన అవసరాలకు గ్రామీణ స్థానిక సంస్థలు వీటిని వాడొచ్చు. టైడ్ గ్రాంట్లను వివిధ రకాల ప్రాథమిక సేవలకు ఉపయోగించవచ్చు.  పారిశుద్ధ్యం మరియు బహిరంగ మలవిసర్జన లేకుండా చేసే  స్థితి యొక్క నిర్వహణ మరియు  తాగునీటి సరఫరా, వర్షపు నీటి సేకరణ మరియు నీటి రీసైక్లింగ్లకు ఆర్ఎల్బీలు వీటిని వినియోగించవచ్చు. సాధ్యమైనంత వరకు ఈ టైడ్ గ్రాంట్లలో సగం మొత్తాన్ని ఈ రెండు రకాల కీలకమైన సేవలకు కేటాయించాలి. ఏదైనా ఆర్ఎల్బీలో ఒక విభాగం అవసరాలు పూర్తిగా తీరినట్టయితే, ఇతర అవసరాలకు ఈ నిధులను ఉపయోగించుకోవచ్చు. పదిహేనవ ఫైనాన్స్ కమిషన్  సిఫారసుల ప్రకారం కేటాయింపు మొత్తం పరిమాణం 2020-21లో రూ .60,750 కోట్లుగా ఉంది. ఆర్ఎల్బీలకు ఈ గ్రాంట్ నిధులను రెండు సమాన వాయిదాల్లో విడుదల చేయనున్నారు. పదిహేనవ ఫైనాన్స్ కమిషన్  ప్రాథమిక  గ్రాంట్లు మరియు టైడ్ గ్రాంట్ల మొత్తం రూ.15187.50 కోట్లను రాష్ట్రాలకు ఆర్థిక మంత్రిత్వ శాఖ వరుసగా 17.6.2020, 15.07.2020న విడుదల చేసింది.పదిహేనవ ఫైనాన్స్ కమిషన్  గ్రాంట్ రాష్ట్రాల వారీ కేటాయింపులు మరియు విడుదల చేసిన సొమ్ము వివరాలు ఈ అనుబంధంలో సూచించిన మేరకు ఉన్నాయి.
ఆర్థిక మంత్రిత్వ శాఖ
సావరిన్ గోల్డ్ బాండ్ స్కీమ్ 2023-24  – ఇష్యూ ధర
జూన్ 14, 2023 నాటి భారత ప్రభుత్వ నోటిఫికేషన్ నెం.4-బీ /2023 ప్రకారం, సావరిన్ గోల్డ్ బాండ్లు 2023-24  సెటిల్మెంట్ తేదీ జూన్ 27, 2023తో జూన్ 19-23, 2023 కాలంలో సబ్స్క్రిప్షన్ కోసం తెరవబడుతుంది. సబ్స్క్రిప్షన్ వ్యవధిలో బాండ్ యొక్క ఇష్యూ ధర గ్రాముకు రూ. 5,926  ఉంటుంది. జూన్ 16, 2023 నాటి వారి ప్రెస్ రిలీజ్లో ఆర్.బి.ఐ ప్రచురించింది. రిజర్వ్ బ్యాంక్ ఆఫ్ ఇండియాతో సంప్రదించిన భారత ప్రభుత్వం ఆన్లైన్లో దరఖాస్తు చేసుకున్న పెట్టుబడిదారులకు ఇష్యూ ధర నుండి గ్రాముకు రూ. 50  తగ్గింపును అనుమతించాలని నిర్ణయించింది. చెల్లింపు డిజిటల్ మోడ్ ద్వారా చేయబడుతుంది. అటువంటి పెట్టుబడిదారులకు గోల్డ్ బాండ్ యొక్క ఇష్యూ ధర గ్రాము బంగారంపై రూ. 5,876  ఉంటుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
తప్పుదోవ పట్టించే ప్రకటనలను అరికట్టడానికి ,ప్రకటనల ద్వారా దోపిడీకి గురయ్యే లేదా ప్రభావితమయ్యే వినియోగదారులను రక్షించడానికి తప్పుదారి పట్టించే ప్రకటనలు, ప్రచారం కోసం మార్గదర్శకాలు జారీ చేసిన కేంద్రం
వినియోగదారుల రక్షణ చట్టం, 2019 లోని సెక్షన్ 18 ద్వారా సంక్రమించిన అధికారాల మేరకు వినియోగదారుల ప్రయోజనాలను రక్షించడానికి కేంద్ర వినియోగదారుల హక్కుల పరిరక్షణ కమిటి ప్రకటనలకు సంబంధించి మార్గదర్శకాలను జారీ చేసిందని కేంద్ర వినియోగదారుల వ్యవహారాలు, ఆహారం మరియు ప్రజా పంపిణీ శాఖ సహాయ మంత్రి శ్రీమతి సాధ్వి నిరంజన్ జ్యోతి తెలిపారు. ఈరోజు లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో తప్పుదోవ పట్టించే ప్రకటనల జారీని అరికట్టడానికి, తప్పుదోవ పట్టించే విధంగా ఉన్న ప్రకటనల కోసం ప్రచారం చేయడం లాంటి అంశాలకు సంబంధించి 2022 జూన్ 9, 2022న మార్గదర్శకాలు జారీ అయ్యాయని మంత్రి వివరించారు. తప్పుదోవ పట్టించే ప్రకటనలను అరికట్టడం, అటువంటి ప్రకటనల వల్ల వినియోగదారులు దోపిడీకి గురి కాకుండా చూసి వారి ప్రయోజనాలు రక్షించడం లక్ష్యంగా కేంద్ర వినియోగదారుల హక్కుల పరిరక్షణ కమిటి మార్గదర్శకాలను జారీ జేసింది. ఈ మార్గదర్శకాలు ప్రకటనకు అనుకూలంగా ప్రచారం చేసే ఒక వ్యక్తి లేదా సంస్థ అభిప్రాయం, నమ్మకం, నిర్ణయం లేదా అనుభవం వంటి అంశాలు ఏదైనా వస్తువులు, ఉత్పత్తి లేదా సేవకు వర్తిస్తాయి.
ప్రకటనలకు ప్రచారం చేయడానికి ఆమోదం తెలిపే ముందు తగిన శ్రద్ధ అవసరమని ఈ మార్గదర్శకాలు పేర్కొంటున్నాయి.ఒక ప్రకటనకు ఆమోదం తెలిపి, అనుకూలంగా ప్రచారం చేసే వ్యక్తి, వ్యక్తులు లేదా సంస్థ నిజమైన, సహేతుకమైన ప్రస్తుత అభిప్రాయాన్ని ప్రతిబింబించాలి. ప్రకటనకు సంబంధించి తగిన సమాచారం లేదా అనుభవం కలిగి ఉండాలి. గుర్తించిన వస్తువులు, ఉత్పత్తి లేదా సేవ మోసం చేసే విధంగా ప్రస్తుతానికి అమలులో ఉన్న ఏదైనా చట్టం ప్రకారం ఏ ప్రకటనలో కనిపించ కుండా నిషేధించబడిన భారతీయ నిపుణులు, అటువంటి వృత్తికి చెందిన విదేశీ నిపుణులు భారతదేశంలో నివసిస్తున్న వ్యక్తి లేదా మరేదైనా అటువంటి ప్రకటనకు ప్రచారం చేయడానికి అనుమతి లభించదు.
వినియోగదారుల రక్షణ చట్టం, 2019లోని సెక్షన్ 21 ప్రకారం తప్పుడు లేదా తప్పుదారి పట్టించే ప్రకటనల విషయంలో పదేపదే ఉల్లంఘనలకు పాల్పడితే రూ.10 లక్షలు లేదా రూ.50 లక్షల వరకు .తయారీదారు లేదా ఎండార్సర్పై కేంద్ర వినియోగదారుల హక్కుల పరిరక్షణ కమిటి జరిమానా విధించవచ్చు.